Diari Oficial de la Generalitat Valenciana


Sumari del DOGV 4531, del 26-06-2003 (2003/7167)

Informació publica del projecte d'urbanització corresponent al programa d'actuació integrada de sòl urbanitzable del sector T-1 del PGOU de San Antonio de Benagéber.
---------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7167


Organisme emissor
:   Ajuntament de San Antonio de Benagéber

Tipus de document
:   Anunci

Informació publica del projecte d'urbanització corresponent al programa d'actuació integrada de sòl urbanitzable del sector T-1 del PGOU de San Antonio de Benagéber. [2003/M7167]
  
Per acord plenari de l'Ajuntament de San Antonio de Benagéber, en sessió de data 16 de novembre de 2001, es va aprovar el programa d'actuació integrada del sòl urbanitzable del sector T-1, es va decidir la gestió indirecta i la seua adjudicació a la mercantil Masasesicas, SL.
  
L'aprovació definitiva de la revisió del Pla General d'Ordenació Urbana de San Antonio de Benagéber es va publicar en el Butlletí Oficial de la Província de València número 16 de l'any 2001, de data 19 de gener del mateix any.
  
Presentats els projectes d'urbanització, i atés el que disposa l'article 53, en relació amb el 45 i 46, de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, per Decret d'Alcaldia número 17/2003, de data 9 de juny de 2003, es va aprovar sotmetre a informació pública els projectes d'urbanització indicats, amb la documentació annexa, per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
La documentació esmentada així com l'expedient administratiu podran consultar-se, a les oficines municipals (Oficina Tècnica), i es podran presentar durant el termini indicat en el paràgraf anterior, les al·legacions que s'estimen convenients.
  
Preveient-se la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars i domicilis, prèviament al tauler d'edictes de l'Ajuntament, als efectes pertinents.
  
També, i independentment de l'anterior, caldrà tindre en compte que el coeficient R de retribució de l'urbanitzador es fixa en 0,5948 (pagament a este de les càrregues d'urbanització mitjançant terrenys, fórmula elegida en el programa), als efectes que cada propietari, una vegada realitzada la informació pública del projecte d'urbanització, i li siga notificada l'aprovació d'este, siga coneixedor de la proporció de terrenys amb la qual retribuirà l'urbanitzador, i que en cas de desitjar el pagament en metàl·lic, opte per este, en el termini de 10 dies a partir de la notificació, en les condicions exigides per l'article 71.3 de la Llei Reguladora de l'Activitat Urbanística.